Stjørdal Hotel

Stjørdal Hotel var et hotell på Stjørdalshalsen i Trøndelag. Hotellet lå i krysset mellom Innherredsveien og Ole Vigs gate. På motsatt side av Innherredsveien lå Stjørdal stasjon.

Gården Sonstad ble opprinnelig utskilt fra Bjerkan og reist av Håkon Sonbjørg, som drev trelastforretning og flere andre foretak. Hotellet på Sonstad åpnet i 1918 og ble drevet av fru Kjelseth i seks år, så av fru Ørbex i to år. I 1926 ble hotellet kjøpt av Ragna Hofstad, som sammen med datteren Ruth Hofstad drev hotellet frem til 1949. Etter den siste utvidelsen i 1938 bestod hotellet av 18 gjesterom med 25 senger.

I 1949 ble hotellet kjøpt av Misjonsbibelskolen innen Det Norske Misjonsselskap, som drev skole og hospits her om vinteren samt hotell om sommeren.

I 1986 flyttet Misjonsbibelskolen til Trondheim, og hotellet ble kjøpt av eiendomsselskapet Forr-Bo, som i 2007 rev bygningene for å reise leilighetskomplekset Ole Vigs park.

 Referanser 

Kategori:Tidligere norske selskaper
Kategori:Hoteller i Trøndelag
Kategori:Byggverk i Stjørdal
Kategori:Etableringer i 1918
Kategori:Opphør i 2007
Kategori:Samferdsel i Stjørdal
Kategori:Stjørdals historie
Kategori:Tidligere byggverk i Trøndelag